**MINISTERUL SĂNĂTĂȚII AL REPUBLICII MOLDOVA**

**UNIVERSITATEA DE STAT DE mEDICINĂ ȘI FARMACIE „NICOLAE TESTEMIȚANU”**

**PROGRAMA**

**DE EDUCAȚIE CONTINUĂ ÎN**

**medicină**

**Denumirea cursului: METODE CONTEMPORANE DE TRATAMENT PSIHOTERAPEUTIC**

**Tipul cursului: perfecționare tematică**

**Numărul total de ore: 100**

**Chișinău 2022**

|  |  |
| --- | --- |
| **COORDONAT****Ministrul Sănătății** **al Republicii Moldova****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****„\_\_\_\_”\_\_\_\_\_\_\_\_\_\_\_\_\_\_\_\_20\_\_\_** | **APROB****Rectorul USMF „Nicolae Testemițanu”****dr. hab. șt. med., profesor universitar****\_\_\_\_\_\_\_\_\_\_\_\_\_\_\_\_\_\_\_\_\_Emil Ceban** **„\_\_\_\_”\_\_\_\_\_\_\_\_\_\_\_\_\_\_\_\_\_20\_\_\_\_** |

**Programa a fost discutată și aprobată la:**

ședința Consiliului de Management al Calității

din „\_\_\_\_”\_\_\_\_\_\_\_\_\_\_\_\_20\_\_\_ proces verbal nr. \_\_\_\_

Vicepreședintele Consiliului de Management al Calității,

dr. hab. șt. med., prof. univ., Cernețchi Olga \_\_\_\_\_\_\_\_\_\_\_\_\_\_\_\_

ședința Comisiei științifico-metodice de profil Neuroștiințe

din „\_\_\_\_”\_\_\_\_\_\_\_\_\_\_\_\_20\_\_\_ proces verbal nr. \_\_\_\_

Președintele Comisiei științifico-metodice de profil

Academician al AȘM, doctor habilitat în științe medicale,

Profesor universitar, Groppa Stanislav \_\_\_\_\_\_\_\_\_\_\_\_\_\_\_\_

ședința Catedrei de Psihiatrie, narcologie și psihologie medicală

din „\_\_\_\_”\_\_\_\_\_\_\_\_\_\_\_\_20\_\_\_ proces verbal nr. \_\_\_\_

Șef Șef catedră, dr. hab. șt. med.,

Prof. univ., Nacu Anatol \_\_\_\_\_\_\_\_\_\_\_\_\_\_\_\_

Programa a fost elaborată de colectivul de autori:

Nacu Anatol, Dr. hab. șt. med., prof. univ.

Coșciug Ion, Dr. șt. med., conf. univ.

Deliv Inga, Dr. șt. med., conf. univ.

Oprea Valentin, Dr. șt. med., conf. univ.

Nastas Igor, Dr. șt. med., conf. univ.

**I. PRELIMINARII**

* **Prezentarea generală a cursului:**

Programa de perfecționare tematică „Metode contemporane de tratament psihoterapeutic” se adresează medicilor psihiatri, narcologi, psihoterapeuți, psihologilor cliniceni, medicilor de familie care doresc să-și perfecționeze cunoștințele sau să obțină competență în domeniu, pentru a aplica în practica profesională diverse tehnici de intervenție psihologică și psihoterapeutică pacienților cu diferite tulburări de sănătate mintală.

Programa vizează sănătatea mintală a adultului și adolescentului și presupune însușirea anumitor noțiuni de bază: psihoeducație, consiliere psihologică, psihoterapie, particularitățile abordării non-farmacologice ale Tulburărilor nevrotice și corelate cu stresul (tulburări din spectrul anxietății, depresiei, tulburări somatoforme, tulburări disociative, etc.), tulburărilor de personalitate; însușirea modalităților de formare a alianței terapeutice, contractului terapeutic, posibillităților de motivare la schimbare, de depășire a contrarezistenței; cunoașterea particularităților de tratament psihoterapeutic (cognitiv-comportamental, dialectic-comportamental, psihoanalitic, existențial, etc.) a tulburărilor limitrofe.

În modul vor fi elucidate date noi, ce țin de clasificarea, modernă a metodelor de tratament psihoterapeutic utilizate în prezent pentru tratamentul diferitor tulburări de sănătate mintală non-psihotice, inclusiv a celor ce țin de domeniul dependențelor chimice și non-chimice.

* **Misiunea (scopul) cursului în formarea profesională:**

Cursul va aduce la cunoștință cursanților informații noi, relevante, privind comunicarea non-verbală, semnificația acestora în realizarea practică a intervențiilor psihologice/psihoterapeutice; complexele psihologice; tipurile de agresiune; principiile de intervenție în crizele emoționale, principiile generale și metodologie în psihoterapie, interviul motivațional cu elemente de terapie cognitiv-comportamentală, modele de intervenție psihoanalitică, cognitiv-comportamentală, Eriksoniană ș.a. utilizate în prezent pentru tratamentul tulburărilor de sănătate mintală, inclusiv a dependențelor chimice/non-chimice.

* **Limba de predare a modulului:**

Limba româna

* **Beneficiarii cursului:**

medicii psihiatri, psihiatri-narcologi, psihoterapeuți, psihologii clinicieni și medicii de familie.

**II. Obiectivele de formare în cadrul Cursului**

La finele cursului medicul/psihologul clinician va fi capabil:

* ***la nivel de aplicare:***
* Însușirea principiilor comunicării verbale și a limbajului non-verbal al pacienților cu diverse tulburări de sănătate mintală, care necesită intervenții psihologice/psihoterapeutice.
* Însușirea principiilor generale și a metodologiei diferitor intervenții psihologice/ psihoterapeutice.
* Cunoașterea și aplicarea practică a modalității de formare a contractului terapeutic și alianței terapeutice.
* Cunoașterea și aplicarea în practica cotidiană a tehnicii interviului motivațional.
* Cunoașterea și aplicarea în practica clinică a tehnicii interviului psihoanalitic.
* Însușirea și aplicarea în activitatea clinică a transelor terapeutice.
* Însușirea și aplicarea în practică a terapiei prin soluționarea problemelor.
* Însușirea și aplicarea în activitatea clinică a tehnicii activării comportamentale.
* Însușirea și aplicarea în activitatea practică a principiilor de intervenție în criză.
* ***la nivel de integrare:***
* însușirea clasificării tulburărilor nevrotice și corelate cu stresul în conformitate cu DSM-5 și ICD-10/11;
* însușirea criteriilor de diagnostic pozitiv și diferențial al tulburărilor de sănătate mintală de nivel non-psihotic în conformitate cu modificările din ultima revizuire a DSM-5 și ICD-10/11;
* însușirea indicațiilor/contraindicațiilor terapeutice pentru diferite metode de intervenție psihologică/psihoterapeutică (psihoeducație, consiliere psihologică, terapia prin soluționarea problemelor, activarea comportamentală, psihoterapia psihoanalitică, cognitiv-comportamentală, eriksoniană, ș.a.)
* integrarea cunoștințelor și abilităților de management psihologic/psihoterapeutic al pacienților cu tulburări de sănătate mintală de nivel non-psihotic.
* integrarea cunoștințelor și abilităților de management psihologic/psihoterapeutic al pacienților cu dependențe chimice/non-chimice.
* integrarea cunoștințelor și abilităților de diagnostic în conformitate cu DSM-5 și ICD-10/11și a principiilor managementului psihologic/psihoterapeutic al pacienților cu tulburări de personalitate.

**III. Tematica și repartizarea orientativă a orelor**

| **Nr.****crt.** | **Tema** | **Numărul de ore** |
| --- | --- | --- |
| **Prele-geri** | **Lucrări practice** | **Semi-nare** | **Total** |
| 1. | Comunicarea non-verbală, semnificația în diagnostic și realizarea psihoterapiei. | 2 | 3,1 | 2 | 7,1 |
| 2. | Noțiune de nivel al psihicului: conștient, preconştient și inconștient. Complexele psihologice - variante clinice, caracteristici generale. | 2 | 3,1 | 2 | 7,1 |
| 3. | Lucrul cu beneficiarii greu abordabili. Intervenția în criză. | 2 | 3,1 | 2 | 7,1 |
| 4. | Principii generale și metodologie în psihoterapie. Constituirea contractului terapeutic. Formarea alianței terapeutice. | 2 | 3,1 | 2 | 7,1 |
| 5. | Scenarii motivaționale ale pacienților cu tulburări limitrofe în psihoterapie. Semnificația pentru psihoterapie. | 2 | 3,1 | 2 | 7,1 |
| 6. | Disfuncții sexuale de origine psihogenă. Terapia prin soluționarea problemelor. Activarea comportamentală | 2 | 3,1 | 2 | 7,1 |
| 7. | Interviul motivațional cu elemente de terapie cognitiv-comportamentală. | 2 | 3,1 | 2 | 7,1 |
| 8. | Gânduri automate. Modele de intervenții în terapia cognitiv-comportamentală. | 2 | 3,1 | 2 | 7,1 |
| 9. | Psihanaliza ca metodă terapeutică. Teoria psihanalitică. Mecanisme de apărare. | 2 | 3,1 | 2 | 7,1 |
| 10. | Psihoterapia psihanalitică: indicații, durata, supervizarea. Sigmund Freud, scurt istoric. | 2 | 3,1 | 2 | 7,1 |
| 11. | Tulburările de personalitate. Clasificare. Criterii generale de diagnostic. Tulburările de personalitate Cluster A. Intervenții psihoterapeutice. | 2 | 3,1 | 2 | 7,1 |
| 12. | Tulburările de personalitate Cluster B. Intervenții psihoterapeutice. | 2 | 3,1 | 2 | 7,1 |
| 13. | Tulburările de personalitate Cluster C. Intervenții psihoterapeutice. | 2 | 3,1 | 2 | 7,1 |
|  | Examen: |  |  |  | 7,1 |
| **Total:** | **26** | **40,3** | **26** | **100** |

**IV. Obiective de referință și unități de conținut**

| **Nr.****d/o** | **Denumirea temei** | **Conținutul temei** |
| --- | --- | --- |
| 1. | Comunicarea verbală/non-verbală, semnificația în diagnostic și realizarea psihoterapiei. | Principiile comunicării non-verbale. Ascultarea reflexivă. Întrebări de tip “deschis”, „închis”, atitudinea empatică, concretizarea, rezumarea. Semnificația simbolică/clinică a gesturilor, mimicii, privirii, reacțiilor vegetative, posturii, etc. pacienților cu tulburări mintale și comportamentale, inclusiv a celor cu dependențe chimice/non-chimice. |
| 2. | Noțiune de nivel al psihicului: conștient, preconştient și inconștient. Complexe psihologice. Caracteristicile complexelor și tipurile acestora. | Noțiuni generale privind organizarea ierarhică a psihicului uman. Diverse nivele ale psihicului uman: conștient, preconștient, inconștient – funcții principale și modalități de interrelaționare. Complexele psihologice. Definiție, caracteristici generale, semnificația pentru patologie și intervențiile psihologice/psihoterapeutice. |
| 3. | Lucrul cu beneficiarii greu abordabili. Intervenția în criză. | Categorii de pacienți greu abordabili. Definiție, caracteristici generale. Noțiuni de agresiune. Tipuri de agresiune (fizică, verbală, non-verbală, etc.). Agresiunea de frustrare. Agresiunea instrumentală. Principii generale de intervenție în criză. Modalități de de-escaladare a tensiunii afective în crizele emoționale ale pacienților cu diverse tulburări de sănătate mintală. |
| 4. | Principii generale și metodologie în psihoterapie. Contractul și alianța terapeutică. | Psihoterapia. Definiție, scop, obiective. Orientări psihoterapeutice principale (psihodinamic-psihoanalitică, cognitiv-comportamentală, umanist-existențială, sugestivă). Terapii de scurtă și de lungă durată. Contractul terapeutic. Componente de bază. Modalități practice de constituire a contractului terapeutic și de formare a alianței terapeutice. Noțiuni de contratransfer și contrarezistență. Semnificația practică a acestora în procesul psihoterapeutic.  |
| 5. | Scenarii motivaționale ale pacienților cu tulburări limitrofe în psihoterapie. Semnificația pentru psihoterapie. | Motivația, etapele procesului motivațional – formarea scenariului motivațional al pacienților cu diverse tulburări nevrotice și corelate cu stresul, inclusiv somatoforme. Principalele scenarii motivaționale ale pacienților cu tulburări limitrofe (anxios-cooperant, restrictiv-evaziv, constructiv-expansiv, distructiv-expansiv ș.a.). Particularități de abordare terapeutică. |
| 6. | Disfuncții sexuale non-organice. Terapia prin soluționarea problemelor. Activarea comportamentală | Noțiuni privind disfuncțiile sexuale organice și non-organice, clasificare criterii de diagnostic pozitiv și diferențial în conformitate cu criteriile DSM-5 și ICD-10/11. Principii de tratament. Terapia prin soluționarea problemelor. Activarea comportamentală. Indicații terapeutice. Principii de aplicare practică. |
| 7. | Interviul motivațional cu elemente de terapie cognitiv-comportamentală. | Interviul motivațional. Definiție, baze teoretice, rolul consilierului în procesul realizării practice a acestei tehnici de intervenție psihologică. Etapele schimbării (precontemplare, contemplare, pregătire, acțiune, menținere, recidvă). Indicații terapeutice. Elemente de psihoterapie cognitiv-comportamentală. |
| 8. | Modele de intervenții în terapia cognitiv-comportamentală. Gânduri automate. | Patopsihologia tulburărilor nevrotice și corelate cu stresul, inclusiv somatoforme. Semnificația clinică a gândurilor automate în declanșarea și menținerea suferinței morale a pacienților cu tulburări limitrofe. Gândurile automate. Modalități de soluționare utilizând intervenții cognitiv-comportamentale. |
| 9. | Psihanaliza ca metodă terapeutică. Teoria psihanalitică. Mecanisme de apărare. | Psihanaliza ca procedeu de investigare a proceselor mintale. Definiție, noțiuni generale (asociații libere, transfer (pozitiv, negativ), contratransfer, refulare, condensare, deplasare ș.a.), obiective, indicații terapeutice, metodologie și principii de aplicare practică.  |
| 10. | Psihoterapia psihanalitică: indicații, durata, supervizarea. Sigmund Freud, scurt istoric. | Psihoterapia psihanalitică. Indicații, contraindicații terapeutice, durata, modalități de aplicare în tratamentul diferitor tulburări de sănătate mintală. Analiza personală și supervizarea, importanța acestora în formarea psihoterapeutului de orientare psihanalitică. Etapele de dezvoltare.  |
| 11. | Tulburările de personalitate. Intervenții psihoterapeutice. | Tulburări de personalitate. Definiție, criterii generale de diagnostic pozitiv și diferențial (DSM-5 și ICD-10/11). Criterii de diagnostic pozitiv și diferențial pentru tulburările de personalitate din Clusterul A (paranoidă, schizoidă, schizotipală). Particularitățile intervențiilor psihoterapeutice. |
| 12. | Tulburările de personalitate. Intervenții psihoterapeutice. | Criterii de diagnostic pozitiv și diferențial (DSM-5 și ICD-10/11) pentru tulburările de personalitate din Clusterul B (antisocială, borderline, narcisică, histrionică). Particularitățile intervențiilor psihoterapeutice. |
| 13. | Tulburările de personalitate. Intervenții psihoterapeutice. | (DSM-5 și ICD-10/11). Criterii de diagnostic pozitiv și diferențial pentru tulburările de personalitate din Clusterul C (evitantă, dependentă, obsesiv-compulsivă). Particularitățile intervențiilor psihoterapeutice. |

**V. sugestii metodologice de predare-învăţare-evaluare**

* ***Metode de predare și învățare utilizate***
* Prezentarea cursurilor/ prelegerilor în Power Point cu elucidarea cazurilor clinice rare.
* Rezolvarea la seminare a testelor în variante multiple cu comentarea răspunsurilor.
* Demonstrarea şi comentarea schemelor și tehnicilor tradiţionale şi speciale de diagnostic și tratament.
* Dialog profesor – echipă, grupă (față în față).
* Dialog profesor – echipă, grupă sub formă de întrebări şi răspunsuri (interactiv).
* Metoda problematizării – la problemele de situaţie propuse de profesor, cursanţii elaborează modalități de soluționare.
* Folosirea metodei „asaltului de idei” – se folosesc ideile tuturor participanţilor la discuţie pentru a găsi cea mai adecvată soluţie în rezolvarea unei probleme.
* Studierea de sinestătătoare a literaturii de specialitate.
* Lucrul sub conducerea profesorului (pegătirea prezentărilor de caz clinic, comunicărilor teoretice în format power point, pe tematica aleasă, etc.).
* ***Metode de evaluare:***
* ***Curentă***

Interviul verbal

* ***Finală***

Interviul verbal, teza de curs

**VI. Bibliografia recomandată:**

1. ***Obligatorie:***
2. Dafinoiu I., Jeno-Laszlo Vragha Psihoterapii scurte. Strategii, metode, tehnici. Bucureşti, Polirom, 2005, 345 p.
3. Coșciug I., Deliv Inga Disfuncții sexuale de origine psihogenă. Recomandări metodice. Chișinău, 2013, 62 p.
4. Dafinoiu I. Personalitatea. Metode calitative de abordare. Observaţia şi interviul. Bucureşti, Polirom, 2005, 240 p.
5. Dănăilă Leon, Golu Mihai Tratat de Neuropsihologie. București, Editura Medicală, 2017, Vol.2, 649 p.
6. Enăchescu C. Tratat de psihanaliză şi psihoterapie. Bucureşti, Polirom, 2003, 385 p.
7. Freud S. OPERE. // Cuvândul de spirit şi relaţiile sale cu inconştientul. Vol. 7, Bucureşti, Ed. trei, 2002, 179 p.
8. Freud S. OPERE. // Eseuri de psihanaliză aplicată. Vol.1, Bucureşti, Ed. trei, 2001, 303 p.
9. Freud S. OPERE. // Inhibiţie, simptom, angoasă. Vol. 5, Bucureşti, Ed. trei, 2001, 233 p.
10. Freud S. OPERE. // Nevroza la copii. Vol. 2, Bucureşti, Ed. trei, 2001, 272 p.
11. Freud S. OPERE. // Nevroză, psihoză, perversiune. Vol. 8, Bucureşti, Ed. trei, 2002, 312 p.
12. Freud S. OPERE. // Psihologia inconştientului. Vol. 3, Bucureşti, Ed. trei, 2001, 264 p.
13. Freud S. OPERE. // Studii despre sexualitate. Vol. 6, Bucureşti, Ed. trei, 2001, 187 p.
14. Freud S. OPERE. // Studii despre societate şi religie. Vol. 4, Bucureşti, Ed. trei, 2001, 270 p.ICD-10 Clasificarea tulburărilor mintale şi de comportament (Simptomatologie şi diagnostic clinic). Bucureşti, Ed. ALL, 1998, 419 p.
15. Holdevici Irina, Crăciun Barbara Psihoterapia tulburărilor emoționale. Ed. Trei, 2015, 350 p.
16. Moreau Andre Tainele autoterapiei asistate., Oneşti, Ed. Opus Cultural, 2005, 136 p.
17. Manual de diagnostic și clasificare statitică a tulburărilor mintale. Asociaţia Psihiatrică Americană, Ediţia a 5-ea DSM-5-TM, Bucureşti, Editursa Medicală Callisto, 2016, 947 p.
18. Nacu A.A. Rolul psihoterapiei de grup cognitiv-comportamentale în tratamentul complex al stărilor nevrotice (studiuclinic, patopsihologic şi catamnestic). Autoref. Tezei de Dr. habilitat în şt. medicale. Chişinău, 1997, 40 p.
19. Базисное руководство по психотерапии. Под ред. Решетникова СПб.: «Восточно-Европейский Институт Психоанализа» совместно с издательством «Речь», 2002, 784 с.
20. Психосоматика и психотерапия : справочник. Перевод Арндт, Натали Клинген ; пер. c нем.; под ред.акад.РАМН А.Б. Смулевича, проф. Э.Б. Дубницкой, проф. А.Ш. Тхостова. – M.: MEДпресс-информ, 2014. – 368 c. ISBN 978-5-00030-152.
21. ***Suplimentară:***
22. Nacu Anatol, Chihai Jana, Coșciug Ion et al. Manual de Psihiatrie. Chișinău: S. n., 2021 (Tipogr. “Bons Offices”). 647 p.
23. Kaplan & Sadock Manual de buzunar de psihiatrie clinică (ediţia a treia revizuită). Traducere din engleză. Bucureşti, ed. Medicală, ediția a 3-a, 2009, 558 p.
24. Protocol Clinic Național N 255 – Depresia: <http://old.ms.gov.md/_files/15271-PCN-255%2520Depresia.pdf>
25. Terapie şi management în psihiatrie. Sub red. Udriştoiu T., Marinescu D., Editura universitară Craiova, 2004, 123 p.
26. Болдырев А.И. Психические особенности больных эпилепсией (43-летний опыт изучения и лечения больных эпилепсией). – М.: Медицина, 2000. 382 с.
27. Наркология : Национальное руководство. Под ред. Н.Н. Иванца, И.П. Анохиной и М.А. Винниковой. Изд-во ГЭОТАР-Медиа, 2008, 720 с.
28. Руководство по адиктологии. Под ред. Проф. В.Д. Менделевича. СПб. Изд-во Речь, 2007. – 768 с.